Title: COMISARUL
Description: Sven Hassel este rănit, fiind la un pas de a-și pierde vederea. Porta, Gregor și Micuțul ajung și ei la spital, acolo unde medicii taie continuu mădulare, deshid pîntece și cranii, într-un ritm amețitor… Răniții sînt triați. Eticheta verde le este atașată celor care mai au încă șanse de supraviețuire. Cei cu etichetă roșie sînt lăsați să moară. Sven se numără printre ei; este aruncat, încă viu, peste un morman de cadavre. Scapă însă, ca prin minune, trezindu-se într-o cameră pe ai cărei pereți mărșăluiesc coloane de păduchi…
Inchisoarea OGPU (poliția politică, precursoare a KGB-ului) fusese cucerită, iar cadavrele rușilor se înnegreau precum fripturile în cuptor, scrie Hassel. Pe un perete al pușcăriei, cu litere enorme, se lăfăia o lozincă: „Muca este cel mai de seamă privilegiu al statului socialist”. Un alt privilegiu: latrina prizonierilor, pe care, la limita rezistenței umane, adormeau deținuții, găsindu-și astfel sfîrșitul în macabrul cimitir.
Revenit pe front, Porta, împreună cu mecanicul șef Wolf, pun la cale un meci de box. Trucat. Nu lipsesc pariurile lucrative, pantera neagră Ulrich pe post de forță de ordine, și nici bordelul izbăvitor de năravuri cazone.
Subjects: Sven Hassel, Comisarul, War, World War II
Time periods: 1933-1945